Gertrude Ederle

Gertrude Caroline Ederle (1905–2003) var en amerikansk svømmer. I 1926 ble hun den første kvinnen som svømte over Den engelske kanal.

Under OL 1924 i Paris var hun med på å vinne gull på 4 × 100 m frisvømming. I tillegg vant hun to individuelle bronsemedaljer på 100 meter og 400 meter fri.

Da hun som første kvinne svømte over Den engelske kanal, startet hun fra Cap Gris-Nez i Frankrike klokken 07.05 om morgenen 6. august 1926. 14 timer og 30 minutter senere kom hun i land ved Kingsdown i England. Rekorden ble stående til Florence Chadwick svømte over kanalen på 13 timer og 20 minutter i 1950.

Bare fem menn hadde greid å svømme over kanalen før Ederle. Den beste tiden hadde vært 16 timer og 33 minutter

Da Ederle kom tilbake til USA, ble hun hilst velkommen av en jublende folkemengde i New York.

I 2003 ble hun innvotert i National Women's Hall of Fame.

 OL-medaljer 
 1924  Paris - 16px|Gull Gull  i svømming, 4 x 100 meter fri damer (USA) 
 1924  Paris - 16px|Bronse Bronse  i svømming, 100 meter fri damer
 1924  Paris - 16px|Bronse Bronse  i svømming, 400 meter fri damer

 Referanser 

 Eksterne lenker 





Kategori:Personer fra New York City
Kategori:Svømmere fra USA
Kategori:Olympiske mestere for USA i svømming
Kategori:Olympiske bronsemedaljevinnere for USA i svømming
Kategori:Medaljevinnere under Sommer-OL 1924
Kategori:Deltakere for USA under Sommer-OL 1924
Kategori:Svømmere under Sommer-OL 1924
Kategori:Tidligere verdensrekordholdere i svømming
Kategori:National Women's Hall of Fame